Dar 4 a viz Here 1496 e oa bet aotreet Pierre Le Baud, gant an dugez Anna, da furchal en holl skridoù ha teulioù a oa e chabistroù, abatioù, kumuniezhoù ha dielloù ar vro. Echuiñ a reas skrivañ e eil istor Breizh e 1505 hag embannet e voe gant an anv Cronique des roys et princes de Bretaigne armoricane. Teir skouerenn dornskrivet eus an oberenn-se zo chomet betek ennomp. Moullet e voe e 1638, gant an titl Histoire de Bretagne, avec les chroniques des maisons de Vitré et de Laval.